**NOTĂ DE FUNDAMENTARE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Secţiunea 1: Titlul proiectului de act normativ** | | | | | | | | | | |
| **HOTĂRÂRE A GUVERNULUI**  **privind actualizarea codului de clasificație, a datelor de identificare, a caracteristicilor tehnice și scoaterea unor bunuri imobile din inventarul centralizat al bunurilor din domeniul public al statului, aflate în administrarea Ministerului Mediului, Apelor și Pădurilor prin Regia Națională a Pădurilor – Romsilva, bunuri ce au fost predate în baza Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente** | | | | | | | | | | |
| **Secţiunea a 2-a: Motivul emiterii actului normativ** | | | | | | | | | | |
| 2.1. | Sursa proiectului de act normativ | Inițiativa Ministerului Mediului, Apelor și Pădurilor | | | | | | | | |
| 2.2. | Descrierea situaţiei actuale | Ministerul Mediului, Apelor și Pădurilor funcționează ca organ de specialitate al administrației publice centrale, având personalitate juridică, în subordinea Guvernului, care administrează bunurile din domeniul public al statului, conform celor prevăzute la art.136 alin.(3) din Constituţia României, republicată, și la art.286 alin.(2) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, precum și alte bunuri menționate în anexa nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.  Conform prevederilor art.288 alin.(1) din Ordonanța de urgență a Guvernului nr.57/2019, cu modificările și completările ulterioare, inventarul bunurilor din domeniul public al statului se întocmește și se modifică, după caz, în conformitate cu reglementările în vigoare, de către ministere sau alte organe de specialitate ale administrației publice centrale, atât pentru bunurile aflate în administrarea acestora, cât și pentru bunurile aflate în administrarea unităților din subordinea, coordonarea sau sub autoritatea acestora, precum și de către autoritățile publice autonome. Acest inventar se aprobă prin hotărâre a Guvernului.  De asemenea, în conformitate cu prevederile art.869 din Legea nr.287/2009 privind Codul civil, republicată, cu modificările și completările ulterioare, dreptul de administrare încetează fie odată cu încetarea dreptului de proprietate publică, fie prin actul de revocare emis de organul care l-a constituit, în condițiile prevăzute de lege și dacă interesul public o impune.  Totodată, art. 2 alin. (1) lit. a), c), d) și f) din anexa nr.1 la Hotărârea Guvernului nr.1176/2024 privind aprobarea Normelor tehnice pentru întocmirea și actualizarea inventarului bunurilor din domeniul public al statului și ale inventarului bunurilor imobile din domeniul privat al statului, ”modificarea inventarului bunurilor din domeniul public al statului de către entitățile prevăzute la art.1, se face ori de câte ori se modifică: a) regimul juridic al bunurilor şi/sau titularul dreptului de proprietate, respectiv în cazul unor intrări sau ieşiri de bunuri în inventar, după caz; (...); c) datele de identificare ale bunurilor, respectiv denumire, adresă; d) elementele-cadru dedescriere tehnică;(...) f) codurile de clasificaţie ale acestora, prevăzute în anexa nr. 1.2.”.  Prin Decizia Curții Constituționale nr. 602/2008 a fost admisă excepția de neconstituționalitate a prevederilor art.31 alin. (3), (4), (7), (8) şi (9) din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997 pentru modificarea şi completarea Legii fondului funciar nr. 18/1991.  În acest sens, începând cu data de 25 iulie 2005, când Legea nr.247/2005 privind reforma în domeniile proprietății și justiției, precum și unele măsuri adiacente, a intrat în vigoare, și până la 15 iulie 2008 când a intrat în vigoare Decizia nr.602/2008 a Curții Constituționale, a fost reconstituit dreptul de proprietate asupra unor terenuri forestiere, pe care se aflau construcții precum cele de corectare a torenților, drumuri forestiere, sedii de cantoane silvice, cabane de vânătoare, pepiniere și alte amenajări silvice, instalații sau mijloace fixe, inclusiv cele aflate în curs de execuție.  Având în vedere că bunurile imobile predate în temeiul Legii nr.247/2005, cu modificările şi completările ulterioare, încă figurează înregistrate în Anexa nr.12 a Hotărârii Guvernului nr.1705/2006, cu modificările şi completările ulterioare, și se află în administrarea Ministerului Mediului, Apelor și Pădurilor prin Regia Națională a Pădurilor - Romsilva, se impune actualizarea Inventarului centralizat al bunurilor din domeniul public al statului.  Conform dispozițiilor art.3 alin.(2) și (3) din Legea nr.46/2008 - Codul silvic, republicată, cu modificările și completările ulterioare, „dreptul de proprietate asupra terenurilor care alcătuiesc fondul forestier național se exercită în conformitate cu prevederile acestui cod. Dovada administrării terenurilor forestiere proprietate publică de către un administrator se face conform legii și se bazează pe amenajamentele silvice, în conformitate cu regimul silvic”.Astfel, având în vedere că atât construcția, respectiv drumul auto forestier, cât și terenul aferent au fost predate în baza Legii nr.247/2005, cu modificările și completările ulterioare, prin procesele verbale de punere în posesie a terenurilor și construcțiilor, la această dată acestea nu mai sunt înregistrate în amenajamentele silvice ale Regiei Naționale a Pădurilor - Romsilva.  De asemenea, conform prevederilor art.19 din Legea nr.46/2008, republicată, cu modificările și completările ulterioare, „(1) Modul de gestionare a fondului forestier naţional se reglementează prin amenajamentele silvice, care constituie baza cadastrului de specialitate şi a titlului de proprietate a statului pentru fondul forestier proprietate publică a statului. (11) Înregistrarea fondului forestier în inventarul centralizat al bunurilor din domeniul public al statului, precum şi actualizarea acestuia, până la înregistrarea în sistemul integrat de cadastru, se face, prin grija autorităţii publice centrale care răspunde de silvicultură, în baza prevederilor amenajamentelor silvice actualizate cu intrările/ieşirile aprobate cu acte legale. (2) Ţelurile de gospodărire a pădurii se stabilesc prin amenajamente silvice, în concordanţă cu obiectivele ecologice şi social-economice şi cu respectareadreptului de proprietate asupra pădurilor, exercitat potrivit prevederilor prezentului cod.”.  În conformitate cu art.292 alin.(2) din Ordonanța de urgență nr.57/2019, cu modificările și completările ulterioare, este necesară justificarea temeinică a încetării uzului sau interesului public național.  În ceea ce privesc drumurile auto forestiere și terenurile aferente acestora, justificarea temeinică a încetării uzului sau interesului public național constă în efectul aplicării Legii nr.247/2005, cu modificările şi completările ulterioare.  Având în vedere dispozițiile art.860 alin.(3) din Legea nr.287/2009, republicată, cu modificările şi completările ulterioare, care stabileşte că bunurile ce alcătuiesc obiectul exclusiv al proprietății publice a statului sau unităților administrativ-teritoriale, conform unei legi organice, nu pot fi transferate din domeniul public al statului în domeniul public al unității administrativ-teritoriale sau invers, decât ca urmare a modificării legii organice, precizăm că trecerea bunurilor imobile menționate nu intră sub incidența acestui articol.  Aceasta se datorează faptului că bunurile în cauză nu se regăsesc enumerate la art.859 din Legea nr.287/2009, republicată, cu modificările şi completările ulterioare, care stabilește că obiectul exclusiv al proprietății publice cuprinde anumite bunuri precum bogățiile de interes public ale subsolului, spațiul aerian, apele cu potențial energetic valorificabil de interes național, plajele, marea teritorială, resursele naturale ale zonei economice și ale platoului continental, precum și alte bunuri determinate prin lege organică.  Prin urmare, în cazul bunurilor imobile menționate, trecerea din domeniul public al statului în domeniul public al unității administrativ-teritoriale și invers se va realiza în conformitate cu prevederile legii, întrucât aceste bunuri nu intră sub incidența art.860 alin.(3) din Legea nr.287/2009, republicată, cu modificările şi completările ulterioare. | | | | | | | | |
| 2.3. | Schimbări preconizate | Promovarea prezentului act normativ vizează:   1. actualizarea codului de clasificație a drumurilor auto forestiere pentru toate bunurile imobile incluse în prezentul proiect de act normativ, identificate prin numerele MF.3046, 3047, 3048, 3051, 3053, 3061, 3058, 3060, 3054, 3052, 3064 și 3066, având datele de identificare prevăzute în anexa nr.1 la proiectul de hotărâre a Guvernului.   Această actualizare include corectarea codului de clasificație înregistrat la Ministerul Finanțelor în Inventarul centralizat al bunurilor din domeniul public al statului, schimbându-se de la grupa 8.30. "Alte bunuri de uz sau interes public național, declarate ca atare prin lege" la grupa 8.04. "Sistemul național al pădurilor", subgrupa 8.04.04 "Drumuri și căi ferate", conform codurilor de clasificație a bunurilor din domeniul public al statului prevăzute în Anexa nr.1.2 Codurile de clasificație și elementele-cadru de descriere tehnică ale bunurilor din domeniul public al statului la Anexa nr.1 Normele tehnice pentru întocmirea şi actualizarea inventarului bunurilor din domeniul public al statului, aprobate prin Hotărârea Guvernului nr.1176/2024;   1. actualizarea datelor de identificare și a caracteristicilor tehnice a drumurilor auto forestiere pentru toate bunurile imobile incluse în prezentul proiect de act normativ, identificate prin numerele MF. 3046, 3047, 3048, 3051, 3053, 3061, 3058, 3060, 3054, 3052, 3064 și 3066, având datele de identificare prevăzute în anexa nr. 1 la proiectul de hotărâre a Guvernului; 2. aprobarea scoaterii din inventarul centralizat al bunurilor din domeniul public al statului a 12 drumuri auto forestiere și a terenurilor aferente, având datele de identificare prevăzute în anexa nr.2 la proiectul de hotărâre a Guvernului, ca urmare a retrocedării efectuate conform Legii nr. 247/2005, cu modificările şi completările ulterioare, prin trecerea acestora din domeniul public al statului și din administrarea Ministerului Mediului, Apelor și Pădurilor prin Regia Națională a Pădurilor – Romsilva, în domeniul public al: 3. Orașului Sângeorz-Băi, județul Bistrița-Năsăud: 8 drumuri auto forestiere în întregime – Nr. MF. 3046, 3047, 3048, 3051, 3053, 3061, 3058 și 3060, și parțial drumul auto forestier cu Nr. MF. 3054%, 4. Comunei Maieru, județul. Bistrița-Năsăud: parțial drumul auto forestier cu Nr. MF. 3054%, și 5. Comunei Salva, județul. Bistrița-Năsăud: 3 drumuri auto forestiere în întregime – Nr. MF. 3052, 3064 și 3066, și parțial drumul auto forestier cu Nr. MF. 3054;   d) aprobarea scoaterii parțiale a suprafeței de 21,8000 hectare din fondul forestier înregistrat la numărul de inventar MF. 1364 din inventarul centralizat al bunurilor din domeniul public al statului, respectiv suprafața terenurilor asociate celor 12 drumuri auto forestiere predate în baza Legii nr. 247/2005, cu modificările şi completările ulterioare, având datele de identificare prevăzute în anexa nr.3 la proiectul de hotărâre a Guvernului.  Proiectul de act normativ propune scoaterea din inventarul centralizat al bunurilor din domeniul public al statului a unor bunuri imobile reprezentate de 12 drumuri auto forestiere și terenurile aferente, care nu mai sunt de uz sau interes public național. Acestea sunt administrate de Ministerul Mediului, Apelor și Pădurilor prin Regia Națională a Pădurilor – Romsilva, și au fost predate în baza Legii nr.247/2005, cu modificările și completările ulterioare. De asemenea, proiectul de hotărâre a Guvernului propune actualizarea codului de clasificare, a datelor de identificare și a caracteristicilor tehnice pentru drumurile auto forestiere specificate în anexa nr.12 a Hotărârii Guvernului nr.1.705/2006, cu modificările şi completările ulterioare.  Menționăm că anexele proiectului de act normativ au fost întocmite cu respectarea prevederilor Hotărârii Guvernului nr.1176/2024. | | | | | | | | |
| 2.4. | Alte informaţii | Drumurile auto forestiere au fost înscrise în inventarul centralizat al bunurilor din domeniul public al statului în baza Hotărârii Guvernului nr.1705/2006, cu modificările şi completările ulterioare, fără a fi prevăzute elementele de descriere tehnică, lungime, suprafață.  Precizăm că valorile din inventarul centralizat al bunurilor din domeniul public al statului sunt actualizate și corespund valorilor din fișele mijloacelor fixe, conform aprobării Hotărârii Guvernului nr.245/2024 privind actualizarea valorilor de inventar ale unor bunuri imobile din domeniul public al statului aflate în administrarea Ministerului Mediului, Apelor și Pădurilor - Regia Națională a Pădurilor - Romsilva, ca urmare a reevaluării.  Prin procesul-verbal de punere în posesie nr.20658/19.12.2007 s-a realizat transferul unei suprafețe de 17,8000 hectare de teren cu vegetație forestieră, care cuprinde și 8 drumuri auto forestiere în întregime – Nr. MF. 3046, 3047, 3048, 3051, 3053, 3061, 3058 și 3060, și parțial drumul auto forestier cu Nr. MF. 3054%, care deservesc această suprafață de teren cu vegetație forestieră. Acest transfer a fost validat prin Hotărârea nr.268/07.06.2007 emisă de Comisia județeană Bistrița-Năsăud pentru stabilirea dreptului de proprietate privată asupra terenurilor. Mai exact, validarea propunerii făcute de către Comisia pentru aplicarea Legilor fondului funciar de la Orașul Sângeorz-Băi, județul Bistrița-Năsăud, a condus la emiterea Titlului de proprietate nr.572855/01.04.2009. Drumurile auto forestiere sunt denumite astfel:   * CORMAIA, identificat cu numărul MF.3046, cu o lungime de 14,40 kilometri și o suprafață de 8,6000 hectare, * MOLIDIS, identificat cu numărul MF.3047, cu o lungime de 1,50 kilometri și o suprafață de 0,9000 hectare, * PURCARETI, identificat cu numărul MF.3048, cu o lungime de 1,10 kilometri și o suprafață de 0,4000 hectare, * VALEA MAGURII, identificat cu numărul MF.3051, cu o lungime de 1,20 kilometri și o suprafață de 0,6000 hectare, * VALEA TATARULUI, identificat cu numărul MF.3053, cu o lungime de 1,20 kilometri și o suprafață de 0,6000 hectare, * CORMAITA, identificat cu numărul MF.3061, cu o lungime de 2,80 kilometri și o suprafață de 1,8000 hectare, * VALEA VINULUI, identificat cu numărul MF.3058, cu o lungime de 3,60 kilometri și o suprafață de 1,4000 hectare, * VALEA PLESII, identificat cu numărul MF.3060, cu o lungime de 2,60 kilometri și o suprafață de 1,0000 hectare. * Parțial: ANIESUL MIC, identificat cu numărul MF.3054, cu o lungime de 1,70 kilometri și o suprafață de 1,0000 hectare. * Drumul auto forestier ”Izvorul Pietrelor” este menționat atât în Titlul de proprietate nr. 572855/01.04.2009, cât și în Procesul-verbal de punere în posesie nr. 20658/19.12.2007, însă nu figurează în inventarul centralizat al bunurilor din domeniul public al statului. Acest drum auto forestier este inclus doar în amenajamentul silvic U.P. I Sângeorz-Băi, u.a. 257D, cu o suprafață de 1,500 hectare, suprafață care a fost pusă în posesie Primăriei Orașul Sângeorz-Băi pentru întregirea suprafeței de 17,8000 hectare.   Prin procesul-verbal de punere în posesie nr. 1/26.05.2006 s-a realizat transferul suprafeței de 1,2000 hectare de teren cu vegetație forestieră aferentă unui drum auto forestier parțial, respectiv ANIESUL MIC, identificat cu numărul MF.3054%, cu o lungime de 2,00 kilometri și o suprafață de 1,2000 hectare din amenajamentul silvic U.P. I Sângeorz-Băi, u.a. 260D%, care deservește această suprafață de teren cu vegetație forestieră. Acest transfer a fost confirmat prin Hotărârea nr. 34/26.05.2006 emisă de Comisia Județeană Bistrița-Năsăud pentru stabilirea dreptului de proprietate privată asupra terenurilor. Astfel, această hotărâre a validat propunerea formulată de Comisia pentru aplicarea Legilor fondului funciar din comuna Maieru, județul Bistrița-Năsăud, ceea ce a condus la eliberarea Titlului de proprietate nr. 573801/01.04.2010.  Prin procesul-verbal de punere în posesie nr. 10/15.03.2006 s-a realizat transferul unei suprafețe de 5,3000 hectare de teren cu vegetație forestieră, incluzând și 3 drumuri auto forestiere în întregime – Nr. MF. 3052, 3064 și 3066, și parțial drumul auto forestier Nr. MF. 3054, completând astfel suprafața totală a drumului din amenajamentul silvic, care deservesc această suprafață de teren cu vegetație forestieră. Acest transfer a fost confirmat prin Hotărârea nr. 8/23.03.2006 emisă de Comisia Județeană Bistrița-Năsăud pentru stabilirea dreptului de proprietate privată asupra terenurilor. Astfel, această hotărâre a validat propunerea formulată de Comisia pentru aplicarea Legilor fondului funciar din comuna Salva, județul Bistrița-Năsăud, ceea ce a condus la eliberarea Titlului de proprietate nr. 573795/31.03.2010. Drumurile auto forestiere sunt denumite astfel:   * IZVORUL MARE, identificat cu numărul MF.3052, cu o lungime de 4,50 kilometri și o suprafață de 1,8000 hectare, * MIHAIASA, identificat cu numărul MF.3064, cu o lungime de 1,40 kilometri și o suprafață de 0,7000 hectare, * BUJDEIE, identificat cu numărul MF.3066, cu o lungime de 1,70 kilometri și o suprafață de 1,0000 hectare, * Parțial, completând astfel suprafața totală a drumului auto forestier din amenajamentul silvic, respectiv ANIESUL MIC, identificat cu numărul MF.3054, cu o lungime de 1,30 kilometri și o suprafață de 0,8000 hectare.   Menționăm că în procesul-verbal de punere în posesie nr. 10/15.03.2006, în Hotărârea Comisiei Județene Bistrița-Năsăud nr.8/23.03.2006, precum și în Titlul de proprietate nr.573795/31.03.2010, documente neredactate de către Regia Națională a Pădurilor - Romsilva, s-a înregistrat o eroare referitoare la suprafața totală predată, fiind indicată greșit 5,3000 hectare în loc de 4,3000 hectare, conform amenajamentelor silvice aprobate prin ordin de ministru. Aceste amenajamente reflectă corect suprafața totală pusă în posesie pentru cele patru bunuri imobile, și anume: IZVORUL MARE, nr. MF 3052 (1,8000 hectare), MIHAIASA, nr. MF 3064 (0,7000 hectare), BUJDEIE, nr. MF 3066 (1,0000 hectare) și ANIESUL MIC, nr. MF 3054 (0,8000 hectare). De asemenea, semnalăm că în documentele emise de Primăria Comunei Salva mai există o neconcordanță privind denumirea drumului auto forestier MF 3066, care este menționat incorect ca „BUJDEE”. Denumirea corectă, conform evidențelor oficiale din Inventarul centralizat al bunurilor din domeniul public al statului și Fișa de mijloc fix, este „BUJDEIE”.  Unitatea amenajistică 260D include două drumuri auto forestiere, ANIESUL MIC, cu o lungime de 5,00 kilometri și o suprafață de 3,0000 hectare, și BUJDEIE, cu o lungime de 1,70 kilometri și o suprafață de 1,0000 hectare, totalizând 6,70 kilometri și 4,0000 hectare. În ceea ce privește ANIESUL MIC, a fost deja pusă în posesie o suprafață de 1,0000 hectare la Orașul Sângeorz-Băi, conform Titlului de proprietate nr. 572855/01.04.2009, și o suprafață de 1,2000 hectare la comuna Maieru, conform Titlului de proprietate nr. 573801/01.04.2010, iar conform amenajamentelor silvice, rămâne de pus în posesie la comuna Salva o suprafață de 0,8000 hectare, conform Titlului de proprietate nr. 573795/31.03.2010. Aceste informații sunt reflectate în coordonatele ultimei ediții a amenajamentului silvic din 2004, care a stat la baza punerii în posesie.  Precizăm că, în amenajamentul silvic din 1993, suprafața pentru aceeași unitate amenajistică 260D (anterior 147D, conform transformării specificate în ediția 2004) era de 4,1000 hectare. Diferența de 0,1000 hectare se încadrează în limitele toleranței de măsurare conform normelor și reglementărilor pentru măsurătorile terestre, ceea ce este evidențiat de corecția realizată prin corespondența dintre parcelarul și subparcelarul prezentate în ultimul amenajament silvic din 2004. Prin urmare, punerea în posesie s-a efectuat conform suprafeței specificate în unitatea amenajistică 260D, așa cum este detaliată în capitolul „Descrierea parcelară” din amenajamentul silvic, pentru o suprafață totală de 4,0000 hectare. Astfel, procesul-verbal de punere în posesie nr. 10/15.03.2006 conține o suprafață totală greșită de 5,3000 hectare, ceea ce nu corespunde realității pe baza datelor disponibile.  Cele 12 drumuri auto forestiere, care au făcut obiectul Proceselor verbale de punere în posesie cu numerele 20658/19.12.2007, 1/26.05.2006 și 10/15.03.2006, au fost puse în posesie cu următoarele date de identificare:   1. CORMAIA, identificat cu numărul MF.3046, având o lungime de 14,40 kilometri și o suprafață de 8,6000 hectare, 2. MOLIDIS, identificat cu numărul MF.3047, având o lungime de 1,50 kilometri și o suprafață de 0,9000 hectare, 3. PURCARETI, identificat cu numărul MF.3048, având o lungime de 1,10 kilometri și o suprafață de 0,4000 hectare, 4. VALEA MAGURII, identificat cu numărul MF.3051, având o lungime de 1,20 kilometri și o suprafață de 0,6000 hectare, 5. VALEA TATARULUI, identificat cu numărul MF.3053, având o lungime de 1,20 kilometri și o suprafață de 0,6000 hectare, 6. CORMAITA, identificat cu numărul MF.3061, având o lungime de 2,80 kilometri și o suprafață de 1,8000 hectare, 7. VALEA VINULUI, identificat cu numărul MF.3058, având o lungime de 3,60 kilometri și o suprafață de 1,4000 hectare, 8. VALEA PLESII, identificat cu numărul MF.3060, având o lungime de 2,60 kilometri și o suprafață de 1,0000 hectare, 9. ANIESUL MIC, identificat cu numărul MF.3054, având o lungime de 5,00 kilometri și o suprafață de 3,0000 hectare, 10. IZVORUL MARE, identificat cu numărul MF.3052, având o lungime de 4,50 kilometri și o suprafață de 1,8000 hectare, 11. MIHAIASA, identificat cu numărul MF.3064, având o lungime de 1,40 kilometri și o suprafață de 0,7000 hectare, 12. BUJDEIE, identificat cu numărul MF.3066, având o lungime de 1,70 kilometri și o suprafață de 1,0000 hectare.   În baza Titlului de proprietate nr. 572855/01.04.2009 pentru Orașul Sângeorz-Băi, județul Bistrița-Năsăud, a Titlului de proprietate nr. 573801/01.04.2010 pentru comuna Maieru, județul Bistrița-Năsăud, și a Titlului de proprietate nr. 573795/31.03.2010 pentru comuna Salva, județul Bistrița-Năsăud, unitățile administrativ-teritoriale au devenit proprietare în urma reconstituirii dreptului de proprietate privată pentru o suprafață de 21,8000 hectare de teren cu vegetație forestieră, care a fost predată conform amenajamentelor silvice în vigoare la acea dată, precum și pentru bunurile imobile aflate pe terenul respectiv, inclusiv drumurile auto forestiere. Aceasta s-a realizat conform Legii 247/2005, cu modificările și completările ulterioare, prin care drumurile auto forestiere care deservesc suprafața de teren cu vegetație forestieră pentru care s-a reconstituit dreptul de proprietate au devenit proprietatea acestora în temeiul legii.  Fondul Forestier Național este înregistrat ca suprafață în amenajamentele silvice aprobate prin ordinul ministrului mediului, apelor și pădurilor, și este de asemenea înscris și în inventarul centralizat al bunurilor din domeniul public al statului, sub numerele de inventar 1363, 1364, 1365 și 1366 la Ministerul Finanțelor, în Anexa nr. 12 la Hotărârea Guvernului nr. 1.705/2006, cu modificările şi completările ulterioare, în proprietatea publică a statului român și în administrarea Ministerului Mediului, Apelor și Pădurilor prin Regia Națională a Pădurilor – Romsilva, C.U.I. 1590120.  Pentru terenurile care fac obiectul promovării prezentului proiect de act normativ, operațiunile materiale de punere în posesie au fost finalizate conform dispozițiilor Legii nr. 247/2005, cu modificările și completările ulterioare, în anul 2006, prin întocmirea Proceselor verbale de punere în posesie cu numerele 1/26.05.2006 și 10/15.03.2006, și în anul 2007, prin întocmirea Procesului verbal de punere în posesie cu numărul 20658/19.12.2007, anterior emiterii Deciziei CCR nr. 395/2017. Aceste procese verbale au condus la o reducere a suprafeței Fondului Forestier Național din amenajamentele silvice prin diminuarea cu suprafața aferentă celor 12 drumuri auto forestiere; totuși, acest lucru nu s-a reflectat în evidențele din inventarul centralizat al bunurilor din domeniul public al statului, sub numărul de inventar MF.1364.  Până în anul 2017, înainte de data publicării Deciziei CCR nr. 395/2017, punerea în posesie se realiza pe baza Proceselor verbale de punere în posesie. Ulterior datei publicării Deciziei CCR nr. 395/2017, punerea în posesie se efectuează tot pe baza Proceselor verbale de punere în posesie, dar după aprobarea hotărârilor de guvern pentru transferul bunurilor din domeniul public al statului în domeniul privat al acestuia, în scopul reconstituirii dreptului de proprietate, operațiune realizată înainte de punerea efectivă în posesie.  Predarea bunurilor s-a efectuat inclusiv în baza art. 2921 alin. (1) din Ordonanţa de urgenţă a Guvernului nr.57/2019, cu modificările şi completările ulterioare, care este invocat pentru a susține posibilitatea trecerii unui bun din domeniul public al statului în domeniul public al unei unități administrativ-teritoriale până la finalizarea Programului național de cadastru și carte funciară 2015-2023, respectiv până la data de 31 decembrie 2023, fără a fi necesară înscrierea în sistemul integrat de cadastru și carte funciară. Această dispoziție este în vigoare și la data prezentei propuneri.  Conform art. 888 din Legea nr.287/2009, republicată, cu modificările şi completările ulterioare, înscrierea în cartea funciară se realizează pe baza titlului de proprietate, de către proprietarul bunului imobil. De aceea, nu există cărți funciare sau informații despre înscrierea în cărțile funciare pentru bunurile imobile puse în posesie în baza legilor funciare.  În plus, conform prevederilor Hotărârii Guvernului nr. 890/2005 pentru aprobarea Regulamentului privind procedura de constituire, atribuţiile şi funcţionarea comisiilor pentru stabilirea dreptului de proprietate privată asupra terenurilor, a modelului şi modului de atribuire a titlurilor de proprietate, precum şi punerea în posesie a proprietarilor, cu modificările şi completările ulterioare, care reglementează procedura de emitere a titlurilor de proprietate, noul proprietar primește titlul de proprietate. Aceste documente sunt emise de către comisia județeană și poartă semnăturile unor autorități precum prefectul, secretarul general al instituției prefectului, directorul oficiului județean sau al municipiului București de cadastru și publicitate imobiliară, precum și șeful inspectoratului teritorial de regim silvic și vânătoare, astfel că Regia Națională a Pădurilor – Romsilva nu intră în posesia niciunui exemplar al titlului de proprietate.  Promovarea acestui proiect de act normativ s-a realizat după ce Regia Națională a Pădurilor - Romsilva, prin Direcția Silvică Bistrița-Năsăud, a primit documentația completă, întocmită în baza solicitarii Primăriei Sângeorz-Băi, potrivit adreseo nr.5154/22.04.2024, prin care a informat Ministerul Mediului, Apelor și Pădurilor despre titlul de proprietate nr.572855/01.04.2009.  În cadrul verificărilor suplimentare, s-a constatat existența unor bunuri transferate parțial către alte două primării, care au transmis, la solicitarea direcției silvice, copii ale titlurilor de proprietate: nr. 573801/01.04.2010 pentru comuna Maieru și nr. 573795/31.03.2010 pentru comuna Salva, ambele din județul Bistrița-Năsăud.  Acest proces s-a desfășurat în contextul lipsei unei prevederi legislative clare, în perioada 2007-2010, care să impună obligația absolută a proprietarilor de a pune la dispoziție titlurile de proprietate în toate situațiile.  Bunurile imobile propuse a fi scoase din inventarul centralizat al bunurilor din domeniul public al statului nu mai sunt de uz sau de interes public național și nu mai servesc fondului forestier, care este proprietate publică a statului administrată de Regia Națională a Pădurilor – Romsilva. Aceste bunuri imobile au fost transferate în posesia Orașului Sângeorz-Băi, județul Bistrița-Năsăud în baza procesului verbal de punere în posesie nr. 20658/19.12.2007, respectiv în posesia comunei Maieru, județul Bistrița-Năsăud în baza procesului verbal de punere în posesie nr. 1/26.05.2006 și respectiv în posesia comunei Salva, județul Bistrița-Năsăud în baza procesului verbal de punere în posesie nr. 10/15.03.2006.  Necesitatea şi oportunitatea promovării proiectului de act normativ, realitatea şi corectitudinea datelor prezentate aparţin Regiei Naţionale a Pădurilor – Romsilva, care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr.561/2009, cu modificările şi completările ulterioare.  De asemenea, menționăm că situația materială și juridică a bunurilor imobile prevăzute în proiectul de act normativ este valabilă și în prezent. | | | | | | | | |
| **Secţiunea a 3-a: Impactul socioeconomic** | | | | | | | | | | |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. | | | | | | | | |
| 3.2. | Impactul social | Proiectul de act normativ nu se referă la acest subiect. | | | | | | | | |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. | | | | | | | | |
| 3.4. | Impactul macroeconomic | Proiectul de act normativ nu se referă la acest subiect. | | | | | | | | |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. | | | | | | | | |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. | | | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | | | |
| 3.6. | Impactul asupra mediului înconjurător | Proiectul de act normativ nu se referă la acest subiect. | | | | | | | | |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. | | | | | | | | |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. | | | | | | | | |
| 3.9. | Alte informaţii | Nu au fost identificate. | | | | | | | | |
| **Secţiunea a 4-a: Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | | | | |
| - în mii lei (RON) – | | | | | | | | | | |
| Indicatori | | | | | Anul curent | Următorii patru ani | | | | Media pe cinci ani |
| 1 | | | | | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | | | | |  |  |  |  |  |  |
| a) buget de stat, din acesta:  (i) impozit pe profit  (ii) impozit pe venit | | | | |  |  |  |  |  |  |
| b) bugete locale  (i) impozit pe profit | | | | |  |  |  |  |  |  |
| c) bugetul asigurărilor sociale de stat:  (i) contribuţii de asigurări | | | | |  |  |  |  |  |  |
| d) alte tipuri de venituri  (se va menționa natura acestora) | | | | |  |  |  |  |  |  |
| 4.2. Modificări ale cheltuielilor bugetare, plus/minus, din care: | | | | |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii | | | | |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii | | | | |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | | | | |  |  |  |  |  |  |
| d) alte tipuri de cheltuieli  (se va menționa natura acestora) | | | | |  |  |  |  |  |  |
| 4.3. Impact financiar, plus/minus, din care: | | | | |  |  |  |  |  |  |
| a) buget de stat | | | | |  |  |  |  |  |  |
| b) bugete locale | | | | |  |  |  |  |  |  |
| 4.4. Propuneri pentru acoperirea creşterii cheltuielilor bugetare | | | | |  |  |  |  |  |  |
| 4.5. Propuneri pentru a compensa reducerea veniturilor bugetare | | | | |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | | | |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | | |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | | |  |  |  |  |  |  |
| 4.8. Alte informații | | | | |  |  |  |  |  |  |
| **Secţiunea a 5-a: Efectele proiectului de act normativ asupra legislaţiei în vigoare** | | | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | | | | Prin adoptarea prezentului proiect de act normativ se completează anexa nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. | | | | | |
| 5.2. | Impactul asupra legislaţiei în domeniul achiziţiilor publice | | | | Proiectul de act normativ nu se referă la acest subiect. | | | | | |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | | | | Proiectul de act normativ nu se referă la acest subiect. | | | | | |
| 5.3.1. | Măsuri normative necesare transpunerii directivelor UE | | | | Proiectul de act normativ nu se referă la acest subiect. | | | | | |
| 5.3.2. | Măsuri normative necesare aplicării actelor legislative ale UE | | | | Proiectul de act normativ nu se referă la acest subiect. | | | | | |
| 5.4. | Hotărâri ale Curţii de Justiţie a Uniunii Europene | | | | Proiectul de act normativ nu se referă la acest subiect. | | | | | |
| 5.5. | Alte acte normative şi/sau documente internaţionale din care decurg angajamente asumate | | | | Proiectul de act normativ nu se referă la acest subiect. | | | | | |
| 5.6. | Alte informaţii | | | | Nu au fost identificate. | | | | | |
| **Secţiunea a 6-a: Consultările efectuate în vederea elaborării proiectului de act normativ** | | | | | | | | | | |
| 6.1. | Informaţii privind neaplicarea procedurii de participare la elaborarea actelor normative | | Proiectul de act normativ nu se referă la acest subiect. | | | | | | | |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | | Proiectul de act normativ nu se referă la acest subiect. | | | | | | | |
| 6.3. | Informaţii despre consultările organizate cu autorităţile administraţiei publice locale | | Proiectul de act normativ nu se referă la acest subiect. | | | | | | | |
| 6.4. | Informaţii privind puncte de vedere/opinii emise de organisme consultative constituite prin acte normative | | Proiectul de act normativ nu se referă la acest subiect. | | | | | | | |
| 6.5. | Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Proiectul de act normativ nu se referă la acest subiect. | | | | | | | |
| 6.6. | Alte informaţii | | Nu au fost identificate. | | | | | | | |
| **Secţiunea a 7-a: Activităţi de informare publică privind elaborarea şi implementarea**  **proiectului de act normativ** | | | | | | | | | | |
| 7.1. | Informarea societăţii civile cu privire la elaborarea proiectului de act normativ | | | Pentru proiectul de hotărâre a fost îndeplinită procedura prevăzută de Legea nr. 52/2003 privind transparenţa decizională în administraţia publică, republicată, cu modificările ulterioare. | | | | | | |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Proiectul de act normativ nu se referă la acest subiect. | | | | | | |
| **Secţiunea a 8-a: Măsuri de implementarea, monitorizarea și evaluarea proiectului de act normativ** | | | | | | | | | | |
| 8.1. | Măsuri de punere în aplicare a proiectului de act normativ | | | Proiectul de act normativ nu se referă la acest subiect. | | | | | | |
| 8.2. | Alte informaţii | | | Nu au fost identificate. | | | | | | |

Pentru considerentele de mai sus, am elaborat prezentul proiect de **Hotărâre a Guvernului privind actualizarea codului de clasificație, a datelor de identificare, a caracteristicilor tehnice și scoaterea unor bunuri imobile din inventarul centralizat al bunurilor din domeniul public al statului, aflate în administrarea Ministerului Mediului, Apelor și Pădurilor prin Regia Națională a Pădurilor – Romsilva, bunuri ce au fost predate în baza Legii nr. 247/2005 privind reforma în domeniile proprietății și justiției, precum și unele măsuri adiacente**,care în forma prezentată, a fost avizat de ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

**MINISTRUL FINANŢELOR**

**MARCEL-IOAN BOLOȘ**

**MINISTRUL JUSTIŢIEI**

**ALINA-ȘTEFANIA GORGHIU**